Kui ma olin Euroopa Parlamendis, siis hääletamine toimus ühel nädalal neljast. Hääletusperiood ise kestis ainult paar tundi. Debatt toimus selle nädala sees ja täissaali debatis vaieldi  üksnes pisiasjade üle, sest suurem osa tööst oli juba ära tehtud komisjonides. Näiteks väliskomisjonis veetsime vaieldes ja arutades pikki-pikki tunde. Üldiselt saadakse siiski aru, et kõige tähtsam on töö komisjonides, kus kujundatakse seadusandluse suund.